pt gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl sv pt gl gl fi gl gl gl gl gl ja en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Indonesia quere controlar aos seropositivos con microchips
Sábado, 01 de outubro de 2022
Esta medida, que xa foi criticada por diferentes organizacións, márcase o obxectivo de manter vixiados aos enfermos sexualmente activos para que non estendan o virus.
Tags: Indonesia Papúa Sida VIH
A provincia indonesia de Papúa, onde se concentran o 47% dos casos de VIH do país, está a piques de implantar unha ordenanza que exixe que aos afectados pola sida se lles coloque un microchip. O propósito é monotorizar a súa actividade para tentar previr que se infecten outros. Así, se se descubrira a un paciente que contaxiase a unha persoa san, impoñeríaselle unha pena, aínda por concretar. Esta nova Lei da Sida será aprobada previsíbelmente a finais de mes e o obxectivo é aplicala só a aqueles seropositivos cunha conduta sexual moi activa, segundo o parlamentario John Manangsang.
A medida xa recibiu as críticas de numerosos activistas e organizacións de dereitos humanos. O director da Comisión Nacional contra a sida de Papúa, por exemplo, xa se manifestou en contra deste plan ao que acusou de que, no canto de promover a visibilidade dos enfermos, tenderá a estigmatizalos, agochalos e dificultará o seu acceso aos tratamentos médicos. Doutro xeito opina o goberno indonesio, que asegura respectar os dereitos das persoas con VIH, máis que tamén deben "respectar os dereitos daqueles que están sans".
A sida afecta moi gravemente a Papúa, onde o 2% dos adultos están infectados polo virus, unha porcentaxe que chega até o 3% entre a poboación máis nova segundo informes do Programa Conxunto das Nacións Unidas para a Sida (ONUSIDA). Estas cifras multiplican por 20 a taxa de portadores de toda Indonesia, o cuarto país máis poboado do mundo (235 millóns de habitantes).
Segundo os expertos, detrás destas estatísticas están os altos índices de promiscuidade, os rituais nalgunhas tribos papúas, onde se practica o intercambio de parellas, a escasa educación sobre a sida e a falta de preservativos. Isto explicaría o crecemento exponencial desta enfermidade naquel país asiático, que xa conta con 61 de cada 100 mil papuanos infectados.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
En Papúa, o 2% da poboación padece a sida
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto